የትግራይ የሰማዕታት ቀን እየተከበረ ነው
 25ኛው የትግራይ ሰማዕታት ቀን በአብዮታዊ ዴሞክራሲያዊ መስመር በመመራት ፈጣን የልማትና የዴሞክራሲ ድሎችን በተጎናጸፍንበት ወቅት እየተከበረ መሆኑን የህወሃት ማዕከላዊ ኮሚቴ አስታወቀ።ማዕከላዊ ኮሚቴው ትናንት ባወጣው መግለጫ እንዳስታወቀው ሰኔ 15 ቀን የሰማዕታት ቀን ሲከበር ህወሃትና የትግራይ ህዝብ በፅናት አስቸጋሪ ፈተናዎችን በማለፍ ላስመዘገበው ደማቅ ታሪካ የተሰዉ ጀግኖችን በማስታወስ ይሆናል።በዓሉ የህዝብ ልጆች የተሰዉለትን  አብዮታዊ ዴሞክራሲያዊ መስመር በማጠናከመር  ፈጣን የልማት፣ ዴሞክራሲና ሰላም ለማረጋገጥ እየተረባረብን ባለንበት ወቅት የሚከበር መሆኑ  ልዩ እንደሚያደርገው አመልክቷል።ዓለምን ያስደነቀው ቀጣይ ፈጣን ልማታችንን እንዲረጋገጥ ያደረገ፤ የአገሩ ህብረ ብሄራዊ አንድነትን ያረጋገጠ፣  የአፍሪካና ዓለም ሰላምና ዴሞክራሲ ፍትሃዊነት እንዲረጋገጥና የጣረ፣ አረንጓዴ ስትራቴጂና ሌሎች ሃሳቦችን የነደፈ ታጋይ መለስ ዜናዊን ባጣንበት ማግስት መከበሩ በዓሉን ልዩ  ያደርገዋል።ታጋይ መለስን ጨምሮ ጀግኖች በየጊዜው ሲሰዉ የትግራይ ህዝብን የሰማዕታት አደራ በመጠበቅ ተጨማሪ ድሎች በማህበራዊና ኢኮኖሚያዊ ዘርፎች እንዲመዘገብ እያደረጉ መሆናቸውን መግለጫው ገልጿል።መለስና ህወሃት ደጋግመው እንዳስተማሩን ዋነኛ ጠላታችን የሆነው ድህነት ላይ በማነጣጠር በአገራችን ሰላምና ልማትን በማረጋገጥ   የህዝብ ተጠቃሚነት እየተረጋገጠ መሆኑን መግለጫው አብራርቷል።በድርቅና በጦርነት ትታወቅ የነበረችው ኢትዮጵያ  የፈጣን ልማት፤ ሰላምና ዴሞክራሲ ሀገር መሆኗ ዕውን እንዲሆን መደረጉን አመልክቷል።የትግራይ ህዘብ በገጠር ከተፈጥሮ ጋር ባደገረው ግብግብ አካባቢውን በማልማት ምርቱን በእጥፍ  ለማሳደግ፤ በጤና በትምህርት በመረባረብ ድህነትን ተረት የማድረግ ትግሉን አጠናክሮ መቀጠሉን አስታውቋል።ለኢትዮጵያ ህዝብና ለአጋር ድርጅቶች ባስተላለፈው መልዕክትም የትግራይ ህዝብና ህወሓት ዛሬም ከአጋሮቹ ጋር እጅ ለእጅ ተያይዞ  የህዳሴ ጉዞውን ዳር ለማድረስ እንደሚሰራ  አረጋግጧል።በዓሉ ሰኔ 15 ቀን 1980 ዓ ም 2500 ሰላማዊ ሰዎች በተጨፈጨፉበት የሃውዜን ከተማ ከሰኔ 10/ ጀምሮ በልዩ ልዩ ዝግጅቶች እየተከበረ ሲሆን በሌሎች የትግራይና የመላ አገሪቱ  አካባቢዎችም በተለያዩ ዝግጅቶች እየተከበረ መሆኑን ለማወቅ ተችሏል።